Tromsø-heltene kan være tapt
De to var de store heltene da Tromsø stanget og stanget – og til slutt fant veien til nettmaskene og sikret 2-0 i sluttminuttene. – Det ble mye stanging i dag. Bokstavelig talt; vi traff både stang og tverrligger, sier Steinar Nilsen til VG og humrer. Høydepunkter:Se Remi Johansens drømmescoring!Like lystig er han neppe med tanke på at både Johansen og Ondrasek er på utgående kontrakt. Tromsø-sportssjef Svein-Morten Johansen, som i disse dager er på ferie, rakk akkurat å få med seg en lite hyggelig nyhet i kofferten. – Vi klarte ikke å bli enige med Remi om kontrakt, så forhandlingene er lagt på is, sier Svein-Morten Johansen til VG. Remi Johansen på sin side mener han ikke har noen konkrete planer for fremtiden. Les også:Kalte dommeren «jævla hestkuk» – Fremtiden min er helt blank, og jeg synes kontraktprat er helsikes kjedelig, sier Remi Johansen til VG. I fjor var han blant de beste spillerne i 1.-divisjon, men denne sesongens første kamper var langt tråere. De siste kampene har Johansen endelig levert varene igjen, og i sin 200. kamp for klubben i går banket han inn en perlescoring fra 20 meter. – Føler du at du sitter med bedre kort på hånden med tanke på kontraktsforhandlinger? – Jeg tenker ikke slik. Jeg skal hjelpe TIL uansett, og er veldig glad i klubben uansett hvor jeg spiller neste sesong, sier Johansen.Zdenek Ondrasek har vært linket til både norske og utenlandske klubber gjennom sin Tromsø-karriere. Ifølge iTromsø har klubber fra Russland, Hellas, Belgia, Italia og England vist sin interesse. Hvis Tromsø skal få penger for tsjekkeren må de selge ham i sommer. – Vi prøver å se på ulike løsninger med både Zdenek og Remi, sier Svein-Morten Johansen til VG. – Jeg har ikke tenkt noe på ny kontrakt. Kanskje jeg signerer ny kontrakt i sommer; alt kan skje, sier Zdenek Ondrasek.Men Tromsø-sportssjefen erkjenner at det blir vanskelig å beholde målsniken med nåværende budsjett. – Han har en lønnssammenheng som er utenfor vår profil, sier Johansen til VG. At to av lagets største stjerner tar Steinar Nilsen med en knusende ro. – Det er sånn fotballen er, og sånn er det med trenere også. Når noen drar blir andre viktige. Vi ser med glede på fortsettelsen uansett hvordan det blir, sier Nilsen.
I går senket de Haugesund, men etter sesongen kan både Remi Johansen (24) og Zdenek Ondrasek (26) forsvinne fra Alfheim.